ગોરખપુરના રાપ્તીનગર મોહલ્લામાં રહેનારો અંકુર ત્રિપાઠી નવલ્સ એકેડેમીમાં 11મા ધોરણમાં અભ્યાસ કરે છે. કોમર્સમાં અભ્યાસ કરવા છતાં તેણે મોબાઈલમાં વોટ્સએપ જોઈને પોતાની એક એપ બનાવાનું નક્કી કર્યું. ઘણા દિવસો સુધી રિસર્ચ અને મહેનત બાદ તેને ઈચ્છિત સફળતા મળી ગઈ. પોતાની સફળતા દ્વારા તેણે પોતાના પરિવારજનો, મિત્રો અને શિક્ષકો સહિત તમામને આશ્ચર્યમાં મૂકી દીધા હતા. વોટ્સએપ અને હાલમાં ઉપલબ્ધ તમામ મેસેજિંગ એપ્લિકેશન કરતા વધારે ફીચર્સ સાથે 3 ફેબ્રુઆરીએ અંકુરે પોતાની એન્કેપ નામની એપ પ્લે સ્ટોરમાં રજિસ્ટર્ડ કરાવી. રજિસ્ટર થયા બાદ ધીમે ધીમે પણ તેની એપ્લિકેશન લોકોમાં પ્રસિદ્ધ થતી ગઈ. આજે હજારોની સંખ્યામાં લોકો તેને પોતાના ફોનમાં ડાઉનલોડ કરી ચૂક્યા છે. ડાઉનલોડની પ્રક્રિયા સતત ચાલુ જ છે. સૌથી મોટી વાત એ છે કે મોટાભાગના યૂઝર્સે આ એપને 4.5 રેટિંગ આપ્યા છે.